இதனான், கற்புடையவளது ஆற்றல் கூறப்பட்டது. திருக்குறள்: 56 (தற்காத்து) தற்காத்துத் தற்கொண்டாற் பேணித் தகைசான்ற|| சொற்காத்துச் சோர்விலாள் பெண். (06)|| பரிமேலழகர் உரை (இதன்பொருள்): தற்காத்துத் தற்கொண்டான் பேணி = (கற்பினின்றும் வழுவாமல்) தன்னைக் காத்துத், தன்னைக் கொண்டவனையும் (உண்டி முதலியவற்றால்) பேணி; தகைசான்ற சொல் காத்து = (இருவர் மாட்டும்) நன்மையமைந்த புகழ் நீங்காமற் காத்து; சோர்வு இலாள் பெண் = (மேற்சொல்லிய நற்குண நற்செய்கைகளினுங்) கடைப்பிடியுடையாளே பெண்ணாவாள்.